Ammattikorkeakoulujen ja toisen asteen ammatillisen koulutuksen opiskelijoiden opiskeluterveydenhuoltopalvelujen kustannuksia ja järjestämistä selvittävä työryhmä

Asettaminen	
	Sosiaali- ja terveysministeriö on tänään tekemällään päätöksellä asettanut työryhmän selvittämään ammattikorkeakouluopiskelijoiden ja toisen asteen ammatillisen koulutuksen opiskeluterveydenhuollon kustannuksia ja järjestämistapoja sekä tukemaan ja kehittämään opiskeluterveydenhuollon palvelujen saatavuutta (HO). 

Toimikausi	
	1.2.2009 - 30.6.2009  	

Tausta	
	Pääministeri Matti Vanhasen hallitusohjelma sisältää opiskeluterveydenhuollon osalta opiskeluterveydenhuollon palvelujen saatavuuden, laadun ja vaikuttavuuden varmistamisen sekä erityisesti ammattikorkeakouluopiskelijoiden  terveydenhuollon kehittämisen.

Opiskeluterveydenhuollon ongelmana on, että kuntien terveydenhuollossa ei ole sellaista ohjaus- eikä palvelujärjestelmää, joka pystyisi tehokkaasti vastaamaan ja tarjoamaan lainsäädännön ja ohjeistuksen mukaiset opiskelijoiden tarvitsemat ja heille kuuluvat palvelut. Opiskelijat kärsivät tilanteesta puuttuvina palveluina, joka johtaa tietyissä tapauksissa opiskelun pitkittymiseen tai keskeytymiseen. Opiskeluaikana syntyneet ongelmat kulkeutuvat työelämään siirryttäessä työterveyshuollon hoidettaviksi.      

Tavoitteet	
	Työryhmän tavoitteena on selkeyttää ammattikorkeakoulujen ja toisen asteen ammatillisen koulutuksen opiskelijoiden opiskeluterveydenhuoltopalvelujärjestelmä niin, että palvelut ovat helposti ja joustavasti opiskelijoiden saatavilla. 

Tehtävä	
	Työryhmän tehtävät ovat seuraavat:
1) Selvittää opiskeluterveydenhuollon kustannukset 
2) Vertailla kunnalle ja yhteiskunnalle aiheutuvia opiskeluterveydenhuollon kustannuksia, kun opiskeluterveydenhuolto toteutetaan kunnallisena palveluna tai Ylioppilaiden terveydenhoitosäätiön (YTHS) mallilla
3) Ehdotusten tekeminen opiskeluterveydenhuollon palvelujen kehittämiseksi tukemaan opiskelijoiden terveyttä ja hyvinvointia
4) Esittää toimiva opiskeluterveydenhuollon järjestämistapa 
5) Työryhmän tulee työskentelyssään ottaa huomioon terveydenhuollon uudistuva lainsäädäntö, työterveyshuollon toimintapa, KASTE –ohjelma sekä Toimiva terveyskeskus –ohjelma.

Organisointi	
		Puheenjohtaja Maire Kolimaa, neuvotteleva virkamies, sosiaali- ja terveysministeriö 	
		
Varapuheenjohtaja Ritva Partinen, ylitarkastaja, sosiaali- ja terveysministeriö 	
		
Jäsenet:	
		Sanna Pekkarinen, hallitussihteeri, sosiaali- ja terveysministeriö 	
		Henkilökohtainen varajäsen Pekka Humalto, hallitussihteeri, sosiaali- ja terveysmnisteriö 	
		Riitta Säntti, neuvotteleva virkamies, sosiaali- ja terveysministeriö 	
		Henkilökohtainen varajäsen Kari Gröhn, erikoistutkija, sosiaali- ja terveysministeriö 	
		Amu Urhonen, opiskeluterveydenhuollon asiantuntija, Suomen ammattikorkeakouluopiskelijakuntien liitto - SAMOK ry 	
		Henkilökohtainen varajäsen Antti Hallia, Asiantuntija, Suomen Ammattikorkeakouluopiskelijayhdistysten Liitto - SAMOK ry 	
		Timo Kontio, edunvalvontasihteeri, Ammattiin Opiskelevat - SAKKI ry 	
		Henkilökohtainen varajäsen Susanna Haapalainen, puheenjohtaja, Ammattiin opiskelevat - SAKKI ry 	
		Timo Lehtinen, sosiaalipoliittinen sihteeri, Suomen Ylioppilaskuntien Liitto (SYL) ry 	
		Henkilökohtainen varajäsen Anne Komulainen, johtajahammaslääkäri, YTHS 	
		Arto Laine, työterveyspäällikkö, Kansaneläkelaitos 	
		Henkilökohtainen varajäsen Sari Kajaani, suunnittelija, Kansaneläkelaitos 	
		Soile Paahtama, erityisasiantuntija, Suomen Kuntaliitto 	
		Henkilökohtainen varajäsen Tuula Taskula, sosiaali- ja terveystoimen päällikkö, Suomen Kuntaliitto 	
		Riitta Käyhkö, rehtori, Arene ry 	
		Henkilökohtainen varajäsen Pekka Jääskö, hallintojohtaja, ARENE ry 	
		Sampo Suihko, johtaja, Omnia 	
		Henkilökohtainen varajäsen Veli Perkkiö, ohjauspalvelun johtaja, Omnia 	
		Johanna Haahtela, ylitarkastaja, opetusministeriö 	
		Henkilökohtainen varajäsen Elise Virnes, opetusneuvos, opetusministeriö 	
		Juhani Pirttiniemi, opetusneuvos, Opetushallitus 	
		Henkilökohtainen varajäsen Aira Rajamäki, opetusneuvos, opetushallitus 	
		Raija Koskinen, budjettineuvos, valtiovarainministeriö 	
		Henkilökohtainen varajäsen Jouko Narikka, budjettineuvos, valtiovarainministeriö 	
		Timo Ståhl, kehittämispäällikkö, Terveyden ja hyvinvoinnin laitos 	
		Henkilökohtainen varajäsen Ulla Tuominen, tutkija, Terveyden ja hyvinvoinnin laitos 	
		Sihteeri Timo Hujanen, tutkija, Terveyden ja hyvinvoinnin laitos 	
		
Asiantuntija Pekka Järvinen, hallitusneuvos, sosiaali- ja terveysministeriö 	
		
Asiantuntija Maria Vuorilehto, lääkintöneuvos, sosiaali- ja terveysministeriö 	
		
	Työryhmä voi ottaa myös muita pysyviä asiantuntijoita työryhmän jäseniksi sekä kuulla myös muita tarvittavia asiantuntijoita ja eri tahojen edustajia.	

Kustannukset ja rahoitus	
	Neuvottelukunnan kustannukset maksetaan sosiaali- ja terveysministeriön toimintamenomomentilta 33.01.01.	

	
Peruspalveluministeri	
Paula Risikko	

	Hallitussihteeri	Anne Koskela	

LIITTEET	
	-	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Liisa Hyssälä
Valtiosihteeri Terttu Savolainen
Valtiosihteeri Ilkka Oksala
Erityisavustaja Marja Tallavaara
Erityisavustaja Anna Manner-Raappana
Kansliapäällikkö Kari Välimäki
Opetusministeriö
Valtiovarainministeriö
Terveyden ja hyvinvoinnin laitos
Työterveyslaitos
Kansaneläkelaitos
Opetushallitus
Suomen Kuntaliitto
SAMOK ry
SAKKI ry
YTHS
ARENE ry
Omnia
Suomen Terveydenhoitajaliitto
Terveystieteiden akateemiset johtajat ja asiantuntijat
Suomen Lääkäriliitto
STM/STO
STM/HTO
STM/VAO
STM/TAO
STM/HAO
STM/VIE
STM/Kirjaamo
STM/Hare